एचपीयू में होंगे कौशल विकास कोर्स: वाजपेयी
एचपीयूके कुलपति आचार्य एडीएन वाजपेयी ने कहा कि यूनिवर्सिटी शीघ्र ही छात्रों के कौशल विकास में वृद्धि करने के लिए नए कोर्स शुरू करेगा। छात्रों की रूचि को जानकर उसके अनुसार प्रतियोगी परीक्षाओं के लिए विशेष नवाचार के अंतर्गत पढ़ाई कराएगा। शुक्रवार को यूनिवर्सिटी शैक्षणिक और योजना बोर्ड की बैठक के दौरान उन्होंने कहा कि प्रशासन छात्रों के शैक्षणिक विकास के लिए ऐसी योजना तैयार कर रहा है, जिससे छात्र सकारात्मक सोच के साथ अपनी प्रतिभा और ऊर्जा का उचित उपयोग कर भविष्य की चुनौतियों के लिए स्वयं को तैयार करें। उन्होंने प्राध्यापकों से कहा कि यूनिवर्सिटी के शैक्षणिक विकास की पूरी जिम्मेदारी उनकी है तथा नवाचारों के साथ अंतर शैक्षणिक विभागीय गतिविधियों को बढ़ावा दिए जाने की नितांत आवश्यकता है। कुलपति ने कहा कि यूनिवर्सिटी को मिलने वाले धन का विकास कार्यों के लिए समयबद्ध तरीके से उपयोग किया जाना चाहिए बैठक में प्रति कुलपति आचार्य राजेन्द्र सिंह चौहान, अधिष्ठाता अध्ययन आचार्य गिरिजा शर्मा, कुलसचिव डा.पंकज ललित, वित्त अधिकारी नरेंद्र ठाकुर, अधिष्ठाता योजना आचार्य एमएस चौहान और सभी अधिष्ठाता मौजूद रहे।
बैठक में कुलपति ने दी जानकारी तैयार की जा रही योजना
hin_Deva hin_Deva hin_Deva